Γιοάν Μπεναλουάν

Ο Γιοάν Μπεναλουάν (γαλλικά: Yohan Benalouane, αραβικά: يوهان بن علوان, γενν. στις 28 Μαρτίου 1987) είναι Τυνήσιος-Γάλλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Άρη Θεσσαλονικης.

Γεννήθηκε και μεγάλωσε στη Γαλλία, εκπροσώπησε τη χώρα σε επίπεδο νέων, πριν αγωνιστεί με την Τυνησία σε διεθνές επίπεδο ανδρών.

Σταδιοδρομία σε συλλόγους

Σαιντ-Ετιέν 
Ο Μπεναλουάν ξεκίνησε την επαγγελματική του σταδιοδρομία στη Σαιντ-Ετιέν, παίζοντας αποκλειστικά για τη δεύτερη ομάδα το 2005, προτού προωθηθεί στην πρώτη ομάδα το 2007.

Τσεζένα 
Στις 31 Αυγούστου 2010, ο Μπεναλουάν εντάχθηκε στην Τσεζένα της Σέριε Α. Μετά από μια ιδιαίτερα κακή απόδοση στην ήττα με 2-0 εναντίον της Μπολόνια τον Δεκέμβριο του 2010, ο Μπεναλουάν αντικαταστάθηκε. Φεύγοντας από το γήπεδο, χλευασμένος από τους υποστηρικτές της Τσεζένα, έφυγε από τον πάγκο και κατευθύνθηκε κατευθείαν στη σήραγγα για τα αποδυτήρια. Αργότερα ζήτησε δημοσίως συγγνώμη για τη συμπεριφορά του.

Πάρμα/Αταλάντα 
Το καλοκαίρι του 2012, ο Μπεναλουάν εντάχθηκε με δανεισμό στην Πάρμα, κάνοντας τη μετακίνησή του μόνιμη τον Ιούλιο του 2013 σε μια συμφωνία συνιδιοκτησίας, όπου υπέγραψε πενταετές συμβόλαιο. Στις 3 Ιανουαρίου 2014, έγινε μέλος της Αταλάντα με μια συμφωνία δανεισμού.

Λέστερ Σίτι 
Στις 3 Αυγούστου 2015, ο Μπεναλουάν μετακινήθηκε στη Λέστερ Σίτι με τετραετές συμβόλαιο, με αναφερόμενο κόστος μεταγραφής αξίας 8 εκατομμυρίων ευρώ. Στις 31 Ιανουαρίου 2016 εντάχθηκε στη Φιορεντίνα με δανεισμό μέχρι το τέλος της σεζόν, αλλά δεν έπαιξε για τον σύλλογο λόγω τραυματισμού. Τον Ιούνιο του 2016, ο Μπεναλουάν άσκησε έφεση στη Λέγκα Σέριε Α για τους μη καταβληθέντες μισθούς από τη Φιορεντίνα, της οποίας ο αθλητικός διευθυντής ισχυρίστηκε ότι η Λέστερ Σίτι τους εξαπάτησε όσο αφορά τη φυσική κατάσταση του παίκτη. Έπαιξε μόνο τέσσερα παιχνίδια πρωταθλήματος (όλα ως αλλαγή) στη σεζόν 2015-16 της Πρέμιερ Λιγκ, όταν η Λέστερ έγινε πρωταθλήτρια, καθιστώντας τον μη επιλέξιμο για μετάλλιο νικητή (απαιτούνται τουλάχιστον πέντε αγώνες πρωταθλήματος). 

Μετά το τέλος της μεταγραφικής περιόδου, ο Μπεναλουάν αποκλείστηκε από την τελική ομάδα της Λέστερ Σίτι για τη σεζόν 2016-17. Πέρασε το μεγαλύτερο μέρος της σεζόν παίζοντας για τη δεύτερη ομάδα, αλλά επέστρεψε στην πρώτη ομάδα τον Ιανουάριο του 2017 μετά τις αποχωρήσεις των Λουίς Ερνάντεθ και Τζέφρι Σλουπ. Έπαιξε το πρώτο του αγώνα τη σεζόν 2016-17 σε μια νίκη με 3-1 για τον τέταρτο γύρο του Κυπέλλου Αγγλίας εναντίον της Ντέρμπι Κάουντι στις 8 Φεβρουαρίου 2017.

Νότιγχαμ Φόρεστ 
Στις 18 Ιανουαρίου 2019, ανακοινώθηκε ότι ο Μπεναλουάν ήταν η πρώτη μεταγραφή του νέου προπονητή της Νότιγχαμ Φόρεστ, Μάρτιν Ο'Νιλ. Έκανε το ντεμπούτο του για την ομάδα την επόμενη μέρα, παίζοντας και στα 90 λεπτά της εντός έδρας ήττας με 1-0 εναντίον της Μπρίστολ Σίτι. Σημείωσε το πρώτο του γκολ για το σύλλογο στη νίκη με 1-0 επί της Ντέρμπι Κάουντι στις 25 Φεβρουαρίου 2019.

Άρης Θεσσαλονίκης 
Αφού ακυρώθηκε το συμβόλαιό του με τη Φόρεστ με αμοιβαία συναίνεση, ο Μπεναλουάν στη συνέχεια μετακινήθηκε στον Άρη Θεσσαλονίκης με διετές συμβόλαιο.

Στατιστικά καριέρας

Εθνική ομάδα 
Ο Μπεναλουάν ήταν επιλέξιμος να παίξει είτε για τη Γαλλία (λόγω γέννησης) είτε για την Τυνησία (λόγω καταγωγής). Παρά το γεγονός ότι έπαιξε μία φορά για τη Γαλλία U21, υπέβαλε αίτημα για να εκπροσωπήσει την Εθνική Τυνησίας το 2010. Ωστόσο, παρά το ότι έλαβε κλήση για τον αγώνα εναντίον του Τσαντ για τα προκριματικά του Κυπέλλου Εθνών Αφρικής, έχασε τον αγώνα επειδή απέτυχε να εμβολιαστεί πριν ταξιδέψει στο Τσαντ.

Τον Οκτώβριο αρνήθηκε να συμμετάσχει στην Τυνησία για τον αγώνα με το Τόγκο, καθώς περίμενε να λάβει κλήση από τον Λοράν Μπλαν. Ωστόσο, η FIFA προειδοποίησε τον Μπεναλουάν ότι καθώς η γραφειοκρατία είχε ολοκληρωθεί, θα μπορούσε να εκπροσωπεί μόνο την Τυνησία και η άρνηση εμφάνισης του ενδέχεται να έφερνε τιμωρία σε συλλογικό επίπεδο. Ο Μπεναλουάν απέρριψε άλλη μία κλήση τον Αύγουστο του 2013.

Τον Μάρτιο του 2018, ο Μπεναλουάν κλήθηκε και πάλι στην Τυνησία και αυτή τη φορά δέχτηκε το κάλεσμα. Ο Μπεναλουάν έκανε το ντεμπούτο του για την Τυνησία στη νίκη με 1-0 επί του Ιράν στις 23 Μαρτίου 2018, παίζοντας σε ολόκληρο τον αγώνα. Ονομάστηκε στην τελική 23άδα της Τυνησίας για το Παγκόσμιο Κύπελλο του 2018 στη Ρωσία.

Παραπομπές

Εξωτερικοί σύνδεσμοι 
 
 
 
 Προφίλ στο Transfermarkt.com

Τυνήσιοι ποδοσφαιριστές
Γάλλοι ποδοσφαιριστές
Γάλλοι τυνησιακής καταγωγής
Αμυντικοί ποδοσφαιριστές
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Τυνησίας
Ποδοσφαιριστές Παγκοσμίου Κυπέλλου 2018
Ποδοσφαιριστές ΑΣ Σαιντ-Ετιέν
Ποδοσφαιριστές Λιγκ 1
Ποδοσφαιριστές ΑΚ Τσεζένα
Ποδοσφαιριστές Σέριε Α
Ξένοι ποδοσφαιριστές στην Ιταλία
Γάλλοι ποδοσφαιριστές στο εξωτερικό
Ποδοσφαιριστές Πάρμα ΦΚ
Ποδοσφαιριστές Αταλάντα ΜΚ
Ποδοσφαιριστές Λέστερ Σίτι
Ποδοσφαιριστές Πρέμιερ Λιγκ
Ξένοι ποδοσφαιριστές στην Αγγλία
Ποδοσφαιριστές Νότιγχαμ Φόρεστ
Ποδοσφαιριστές Φούτμπολ Λιγκ (Αγγλία)
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα